Dybdeskarpheten avhenger av tre forhold: Avstanden til motivet. Ved nærfotografering har man generelt liten dybde­skarphet, mens når man fokuserer på fjerne motiver, ser alt skarpt ut. Objektivets brennvidde. Fotografering med vidvinkelobjektiver gir stor dybdeskarphet; mens teleobjektiver kun avbilder det fokuserte hovedmotivet skarpt og gir uskarp for- og bakgrunn. Blenderåpningen. Liten blenderåpning gir stor dybdeskarphet, mens stor blenderåpning gir mindre (se bilder).